Paulos Faraj Rahho

Mar Paulos Faraj Rahho (arabisk: بولص فرج رحو) (født 20. november 1942 i Mosul i Irak, død før 12. mars 2008) var kaldeisk-katolsk erkebiskop av Mosul i det nordlige Irak.
Liv og virke
Prest
Han studerte til prest i Bagdad, og ble presteviet 10. juni 1965. Etter å ha virket i Bagdad en kort stund ble han utnevnt til St. Jesajas kirke i Mosul.

Rahho grunnla senere kirken Det hellige hjerte i Tel Keppe, en by omtrent 20 km nord for Mosul. Han åpnet også et barnehjem for funksjonshemmede barn.Archbishop Paul Faraj Rahho: The Times obituary . 14. mars 2008.

Erkebiskop av Mosul
Han ble kaldeisk erkebiskop der i 2001. Han ble bispeviet den 16. februar 2001 av patriark Raphaël I Bidawid; medkonsekrerende var erkebiskop André Sana av Kirkuk, og biskop Abdul-Ahad Sana av Alquoch.  

Biskop Rahho uttrykte uro over fremstøt for å inkorporere sharialoven mer fundamentalt i den irakiske grunnlov. Han ledet sin kirke under vanskelige tider med en rekke terrorangrep mot prester, troende og kirkelig eiendom. Han var også selv blitt utsatt ror trusler fra bevæpnede menn i Mosul. 

Den 29. februar 2008 ble han kidnappet i en aksjon som kostet to av hans assistenter livet. Det ble fremsatt høye krav om løsepenger og våpenleveranser for å frigi ham. Til slutt meddelte ukjente til hans slektninger at han var død, og hvor de kunne finne graven. Liket ble funnet 13. mars, og det var klart at han da hadde vært død noen dager.

Den kaldeiske patriark Emmanuel III Delly, som brøt sammen i gråt under begravelsen i Karamles, oppfordnet kristne til ikke å søke hevn. På landsbyens kirkegård ble også hans myrdede sjåfør og hans livvakt begravet.Radio Vatikan: | wayback=20080908104400 | =Meldungen vom 15. März 2008 – Irak Christenverfolgungen auf dem Höhepunkt  15. mars 2008.

Den 19. mai 2008 ble Ahmed Ali Ahmed (også kalt Abu Omar), som var en av attentatsmennene og en leder i Tanzim Qa’idat al-Jihad fi Bilad al-Rafidayn (al-Qaida i Irak), dømt til døden av en irakisk domstol. Den kaldeisk-katolske kirke kritiserte dødsdommen mot Abu Omar.

Episkopalgenealogi
Hans episkopalgenealogi er:

 Erkebiskop Youhanan VIII Hormez (1760-1838)
 Biskop Isaie Jesu-Yab-Jean Guriel (1758-1833) *bispeviet 1795
 Erkebiskop Augustin Hindi (?-1828) *1804
 Patriark Joseph VI Audu (1790-1878) *1825
 Patriark Pierre Élie XII Abbolyonan (1840-1894) *1874
 Patriark Yousef VI Emmanuel II Thomas (1852-1947) *1892
 Patriark  Yousef VII Ghanima (1881-1958) * 1925
 Patriark Raphaël I Bidawid (1922-2003) *1957
 Erkebiskop Paulos Faraj Rahho (1942-2008) *20012catholic-hierarchy.org rahho, lest 27. november 2021

Referanser

 Eksterne lenker 
 Katolsk.no
 Paven sørger – Katolsk.no
 Obituary in The Times, 13 March 2008 

Kategori:Irakiske katolske biskoper
Kategori:Linjen Hormizd (kaldeisk-katolsk)
Kategori:Assyrere
Kategori:Personer fra Mosul